# Anarkistisk debatforum

### Fra Wikipedia, den frie encyklopædi

Anarkistisk debatforum er et subkulturelt debatforum, der i en årrække har været benyttet af en blandet skare af anarkister, bz'ere, punkere og venstreorienterede unge.

## [redigér] Forummets historie

Forummets oprindelige URL var hos den kommercielle forumudbyder disc.server.com. Siden blev primært linket til fra hjemmesiden for Den Anarkistiske Føderation, en nu opløst politisk gruppe, der havde web-adressen resist.dk, indtil domænet så sent som marts 2005 udløb. (Kilde: The Wayback Machine). Anarkistisk debatforum vandt en del popularitet i efteråret 2004, hvor dens brugerskare skiftede fra den kommercielle udbyder til domænet bzby.dk, hvor de tidligste indlæg på forummet daterer november 2004. Skiftet skete under ønsket om færre kommercielle reklamer, og brugen steg til et gennemsnit af 20 indlæg per dag.

## [redigér] Ideologisk uenighed

En tidligt etableret hensigt med anarkistisk debatforum var at vedligeholde anarkistiske idealer, hvilket i denne sammenhæng blev fortolket som bl.a. en ikke-bureaukratisk brugergrænseflade og fraværet af censur og moderering, men grundet den kontroversielle karakter af mange af de diskuterede emner, har forummet ofte været offer for chikanering fra den politiske højrefløj, hvilket har skabt splittelse blandt forummets administratorer om hvordan dette skal håndteres uden at bryde med anarkistiske idealer.

Dette medførte, at forummet i april 2006 delte sig i to – anarkistisk debatforum og bzby-forum – hvorved det gamle forum blev bevaret og stadig benyttes af mange.

## [redigér] Omtale i medierne

Anarkistisk debatforum blev nævnt ved navn og blev vist i TV2-nyhederne, da den tidligere tillidsmand for den politiske gruppe Dansk Front, Julius Børgesen, anonymt opfordrede til at brænde indenrigsminister Lars Løkke Rasmussens hus af, givetvis med den hensigt at lade det se ud, som om opfordringen kom fra en politisk venstreorienteret, eftersom en tidligere hændelse med integrationsminister Rikke Hvilshøj i juli 2005, hvor hendes bil og del af hjemmet blev brændt af, blev sat i forbindelse med venstrefløjen og dennes modstand mod hendes asylpolitik.

Anarkistisk debatforum har blandt mange andre danske politiske hjemmesider også lagt plads til Foreningen Oprørs ulovliggjorte pressemeddelelse, der af politiet blev fjernet fra mange hjemmesider. (Kilde: Dagbladet Arbejderen, 5. juli 2006)

## [redigér] Eksterne kilder

- http://disc.server.com/Indices/203583.html, første generation af anarkistisk debatforum
- bzby.dk/anarkiforum, anden generation
- anarcho.dk/anarkiforum, tredje generation
- bzby.dk/forum, bzby-forum

- Ministerattentatet et dilemma for venstrefløjen, TV2 12. juni 2005
- Brandattentat mod Løkke afværget, TV2 10. juli 2006

## [redigér] Se også

- Debatforum

Hentet fra "http://da.wikipedia.org../../../a/n/a/Anarkistisk_debatforum.html"

Kategorier: Internet

##### Views

- Artikel
- Diskussion
- Nuværende version

##### Søg